Viktoria Ladõnskaja-Kubits

Viktoria Ladõnskaja-Kubits (20. juuli 1981 Anapa, Krasnodari krai, Vene NFSV) on eesti ajakirjanik ja poliitik, XIII ja XIV Riigikogu liige ning Tallinna linnavolikogu liige. Viktoria Ladõnskaja veetis lapsepõlve Lasnamäel Tallinnas. Ta on lõpetanud Tallinna Läänemere Gümnaasiumi ja 2004. aastal Tartu Ülikooli ajakirjanduse eriala. Ta on õppinud ka eesti ja vene filoloogiat ning lastepsühholoogiat. Töötanud ajalehes Molodjož Estonii ja MK-Estonija, alates 2005. aastast Eesti Ekspressis. Olnud vene seltskonnaajakirja Bravo! peatoimetaja. Teinud telesaateid "Sina" ja "Dilemma". Aastatel 2009–2010 tegi ta saatejuhi ja toimetajana ETV2 otsesaadet "Vandekohus" ning aastatel 2009–2010 Raadio 2 otsesaadet "Siin me oleme". Ta kandideeris 2015. aasta Riigikogu valimistel Isamaa ja Res Publica Liidu nimekirjas, sai esialgsetel tulemustel 2. valimisringkonnas 1395 häält, mille järgi ta oleks osutunud valituks ringkonnamandaadiga. Häälte ülelugemisel tunnistati kaks Ladõnskaja poolt antud häältega sedelit kehtetuks ning saadi tulemuseks, et samas ringkonnas kandideerinud IRL-i kandidaat Sven Sester sai ühe hääle rohkem (1394) kui Ladõnskaja (1393), mille järgi ta oleks pääsenud Ladõnskaja asemel Riigikokku. Ladõnskaja vaidlustas tulemuse Vabariigi Valimiskomisjonis, kus jäeti vaie rahuldamata, kuid anti korraldus Sesterile ja Ladõnskajale antud hääled veel kord üle lugeda. 11. märtsil toimunud häältelugemisel tunnistati kaks Sesterile antud häältega sedelit kehtetuks ning uueks tulemuseks oli, et Ladõnskaja sai 1393 häält ja Sester 1392 häält ning Riigikokku osutus valituks Ladõnskaja. 13. mail 2017 valiti ta Isamaa ja Res Publica Liidu aseesimeheks. Ladõnskaja oli 2017. aasta kohaliku omavalitsuse volikogude valimistel Isamaa ja Res Publica Liidu Tallinna linnavolikogu esimehe kandidaat. 30. augustil 2019 toimunud Jüri Ratase usaldushääletusel Riigikogus jättis Viktoria hääletamata, kuigi oli koalitsiooni saadik. Samuti ei toetanud ta erakonna Isamaa koalitsiooni erakonnaga EKRE. 2009 – raamat "Vene köögi eripära Eesti moodi", autor 2011 – raamat "Peipsi veerel: Vanausulised paluvad lauda", tekstide autor 2012 – raamat "Emadepäev: Värske ema vested", üks autoritest 2012 – raamat "Мамин день: Дневник молодой мамочки", üks autoritest 2013 – raamat "Lasnamäe valge laev" Tal on üks tütar. 1. detsembril 2017 abiellus ta suhtekorraldaja ja kultuuridiplomaatia edendaja Meelis Kubitsaga. 2002 – konkursi "Eesti venekeelse ajakirjanduse täht" preemia parima trükiajakirjanduses ilmunud olukirjelduse eest 2003 – konkursi "Eesti venekeelse ajakirjanduse täht" preemia parima reportaaži eest 2005 – Eesti Ajakirjanike Liidu korraldatud venekeelse ajakirjanduse konkursil peaauhind kõigis kolmes kategoorias: parim reportaaž, parim olukirjeldus, parim intervjuu 2006 – parim olemuslugu Eesti ajakirjanduses 2008 – Euroopa Komisjoni auhind konkursi "Mitmekesisuse eest. Diskrimineerimise vastu" raames 2011 – konkursil «Aasta kokaraamat 2011» kuulutati kolmandaks võitjaks Annika Haasi, Viktoria Ladõnskaja ja Birgit Püve «Peipsiveerel. Vanausulised paluvad lauda» (Ajakirjade kirjastus) 2023 – Riigivapi V klassi teenetemärk Viktoria ja Ilja – venelased rahvustelevisiooni ekraanil – EPL, 4. aprill 2009 http://rk2015.vvk.ee/acquired-mandates.html Ladõnskaja kaotas Sesterile koha riigikogus, Postimees, 2. märts 2015 Häälte ülelugemine lõppes: riigikokku pääseb siiski Ladõnskaja IRL-i uueks esimeheks valiti Helir-Valdor Seeder, Delfi, 13. mai 2017 "Ministeeriumi PR-juht läheb parteitööle". Eesti Ekspress. Ekspress Meedia AS. 19. juuli 2017. Palju õnne! Meelis Kubits ja Viktoria Ladõnskaja abiellusid "President annab tänavu 167 riiklikku teenetemärki". ERR. 6. veebruar 2023. Vaadatud 6. veebruaril 2023. Ma ei ole turist, ma elan siin – Eesti Päevaleht, 16. märts 2005 Russkaja Estonia: fantoomriik, mida ei ole kaardil – Eesti Ekspress, 26. september 2009 tekst Viktoria Ladõnskaja, fotod Annika Haas, Birgit Püve, keeletoimetaja Monica Kiik, tõlkija Katrin Linask, "Peipsi veerel vanausulised paluvad lauda (2011)", AS Ajakirjade Kirjastus, ISBN 978 9949 476 27 5 "Ekspressi ajakirjanik pälvis Euroopa Komisjoni auhinna" Eesti Ekspress, 12.12.2008 "Viktoria Ladõnskaja-Kubits: järgmistel valimistel ma ei kandideeri" ERR kultuur, 12. märts 2022